CELEX: 32013D0187
Language: mt
Date: 2013-04-18 00:00:00
Title: 2013/187/UE: Deċiżjoni ta’ Implimentazzjoni tal-Kummissjoni tat- 18 ta’ April 2013 li temenda d-Deċiżjoni 2005/1/KE li tawtorizza metodi għall-klassifikazzjoni tal-karkassi tal-majjal fir-Repubblika Ċeka fir-rigward il-formuli tal-metodi awtorizzati u tal-preżentazzjoni ta’ tali karkassi (notifikata bid-dokument C(2013) 2037)

23.4.2013   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 111/103
               
            
         DEĊIŻJONI TA’ IMPLIMENTAZZJONI TAL-KUMMISSJONI
         tat-18 ta’ April 2013
         li temenda d-Deċiżjoni 2005/1/KE li tawtorizza metodi għall-klassifikazzjoni tal-karkassi tal-majjal fir-Repubblika Ċeka fir-rigward il-formuli tal-metodi awtorizzati u tal-preżentazzjoni ta’ tali karkassi
         (notifikata bid-dokument C(2013) 2037)
         (It-test biċ-Ċek biss huwa awtentiku)
         (2013/187/UE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament dwar l-OKS Unika) (1), u partikolarment l-Artikolu 43(m), flimkien mal-Artikolu 4 tiegħu,
         Billi:
         
                     (1)
                  
                  
                     Bid-Deċiżjoni tal-Kummissjoni 2005/1/KE (2), ġie awtorizzat l-użu ta’ sitt metodi għall-klassifikazzjoni tal-karkassi tal-majjali fir-Repubblika Ċeka.
                  
               
                     (2)
                  
                  
                     Minħabba bidliet fil-popolazzjoni tal-ħnieżer fir-Repubblika Ċeka, kontenut ogħla ta’ laħam dgħif jistgħu jkunu mistennija għall-popolazzjoni preżenti ta’ ħnieżer għall-qatla. Għaldaqstant, huwa neċessarju li jiġu aġġornati l-formuli tal-metodi awtorizzati.
                  
               
                     (3)
                  
                  
                     Ir-Repubblika Ċeka talbet lill-Kummissjoni biex tawtorizza is-sostituzzjoni għall-formuli wżati għall-klassifikazzjoni tal-karkassi tal-majjali fit-territorju tagħha u ppreżentat deskrizzjoni dettaljata tal-prova tad-dissezzjoni li tindika l-prinċipji li fuqhom huma bbażati dawk il-formuli, tar-riżultati tal-prova tad-dissezzjoni u l-ekwazzjonijiet użati biex issir stima tal-perċentwal ta’ laħam dgħif fil-protokoll previst fl-Artikolu 23(4) tar-Regolament tal-Kummissjoni (KE) Nru 1249/2008 tal-10 ta’ Diċembru 2008 li jistabbilixxi regoli dettaljati dwar l-implimentazzjoni tal-iskali tal-Komunità għall-klassifikazzjoni ta’ karkassi taċ-ċanga, tal-majjal, u tal-laħam tan-nagħaġ u r-rapportar tal-prezzijiet tagħhom (3).
                  
               
                     (4)
                  
                  
                     Eżami ta’ dik it-talba żvela li l-kundizzjonijiet għall-awtorizzazzjoni ta’ dawk il-formuli ġodda huma ssodisfati. Dawk il-formuli għandhom għalhekk jiġu awtorizzati fir-Repubblika Ċeka.
                  
               
                     (5)
                  
                  
                     Ir-Repubblika Ċeka talbet lill-Kummissjoni biex hi jkollha l-awtorizzazzjoni li tistipula preżentazzjoni ta’ karkassi tal-majjal differenti mill-preżentazzjoni standard definita fl-ewwel paragrafu tal-punt B.III tal-Anness V għar-Regolament (KE) Nru 1234/2007.
                  
               
                     (6)
                  
                  
                     Skont it-tieni paragrafu tal-punt B.III tal-Anness V għar-Regolament (KE) Nru 1234/2007, l-Istati Membri jistgħu jiġu awtorizzati jistipulaw preżentazzjoni ta’ karkassi tal-majjal differenti mill-preżentazzjoni standard definita fl-ewwel paragrafu ta’ dak il-punt, meta l-prattika kummerċjali normali fit-territorju tagħhom tkun differenti mill-preżentazzjoni standard. Fit-talba tagħha, ir-Repubblika Ċeka speċifikat li fit-territorju tagħha hija l-prattika kummerċjali li l-karkassi jistgħu jiġu ppreżentati mingħajr il-widnejn u bis-sonza. Dawn il-preżentazzjonijiet li huma differenti mill-preżentazzjoni standard għandhom għalhekk jiġu awtorizzata fir-Repubblika Ċeka.
                  
               
                     (7)
                  
                  
                     Sabiex ikunu stabbiliti l-kwotazzjonijiet għall-karkassi tal-majjal fuq bażi komparabbli, din il-preżentazzjoni differenti għandha titqies billi f’dawn il-każijiet il-piż irreġistrat jiġi aġġustat f’relazzjoni għall-piż tal-preżentazzjoni standard.
                  
               
                     (8)
                  
                  
                     Għalhekk, id-Deċiżjoni 2005/1/KE għandha tiġi emendata kif xieraq.
                  
               
                     (9)
                  
                  
                     Il-modifiki tal-apparat jew il-metodi ta’ klassifikazzjoni m’għandhomx jiġu permessi, sakemm ma jkunux awtorizzati espliċitament mid-Deċiżjoni ta’ Implimentazzjoni tal-Kummissjoni.
                  
               
                     (10)
                  
                  
                     Fid-dawl taċ-ċirkostanzi tekniċi, filwaqt li jiġu introdotti formuli u ekwazzjonijiet ġodda, il-formuli tal-metodi awtorizzati għall-klassifikazzjoni tal-karkassi tal-majjal awtorizzati skont din id-Deċiżjoni għandhom japplikaw mill-1 ta’ Lulju 2013.
                  
               
                     (11)
                  
                  
                     Il-miżuri previsti f’din id-Deċiżjoni huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
                  
               ADOTTAT DIN ID-DEĊIŻJONI:
         
            Artikolu 1
            Id-Deċiżjoni 2005/1/KE għandha tiġi emendata kif ġej:
            
                        (1)
                     
                     
                        Fl-Artikolu 1, it-tielet paragrafu huwa mibdul bit-test li ġej:
                        “Fir-rigward l-apparat ‘Ultra FOM 300’ u ‘Ultra-sound IS-D-05’ huwa stabbilit li wara t-tmiem tal-proċedura tal-kejl, għandu jkun possibbli li tiġi vverifikata fuq il-karkassa li l-apparat kejjel l-valuri tal-kejl P2 fuq is-sit stipulati fl-Anness, Parti 4, punt 3 u Parti 5, punt 3. L-immarkar korrispondenti tal-post tal-kejl irid isir fl-istess waqt tal-proċedura tal-kejl.”
                     
                  
                        (2)
                     
                     
                        L-Artikolu 1a jinbidel b’dan li ġej:
                        
                           “Artikolu 1a
                           Minkejja l-preżentazzjoni standard stabbilita fl-ewwel paragrafu tal-punt B.III tal-Anness V għar-Regolament (KE) Nru 1234/2007, fir-Repubblika Ċeka l-karkassi tal-majjal jistgħu jiġu ppreżentati:
                           
                                       (a)
                                    
                                    
                                       mingħajr widnejn, widnejn li jkunu mneħħija qabel il-karkassa hija miżuna u kklassifikata. Fil-każ ta’ preżentazzjoni bħal din il-piż tal-karkassa sħuna [hot carcass weight] rreġistrat għandu jkun aġġustat skont il-formola li ġejja:
                                       
                                          , u
                                    
                                 
                                       (b)
                                    
                                    
                                       bis-sonza, qabel ma jintiżnu u jiġu kklassifikati. Fil-każ ta’ preżentazzjoni bħal din il-piż tal-karkassa sħuna rreġistrat għandu jkun aġġustat skont il-formola li ġejja:
                                       
                                          .
                                    
                                 
                                       (c)
                                    
                                    
                                       bis-sonza, u mingħajr widnejn, widnejn li jkunu mneħħija qabel il-karkassa tintiżen u tiġi kklassifikata. Fil-każ ta’ preżentazzjoni bħal din il-piż tal-karkassa sħuna rreġistrat għandu jkun aġġustat skont il-formola li ġejja:
                                       
                                          .”
                                    
                                 
                     
                  
                        (3)
                     
                     
                        L-Artikolu 2 jinbidel b’dan li ġej:
                        
                           “Artikolu 2
                           Il-modifiki tal-apparat jew tal-metodi ta’ klassifikazzjoni awtorizzati m’għandhomx ikunu permessi, sakemm ma jkunux awtorizzati espliċitament bid-Deċiżjoni ta’ Implimentazzjoni tal-Kummissjoni”.
                        
                     
                  
                        (4)
                     
                     
                        L-Anness huwa emendat skont l-Anness ta’ din id-Deċiżjoni.
                     
                  
         
            Artikolu 2
            Din id-Deċiżjoni għandha tapplika mill-1 ta’ Lulju 2013.
         
         
            Artikolu 3
            Din id-Deċiżjoni hija indirizzata lir-Repubblika Ċeka.
         
         
            Magħmul fi Brussell, it-18 ta’ April 2013.
            
               
                  Għall-Kummissjoni
               
               Dacian CIOLOȘ
               
                  Membru tal-Kummissjoni
               
            
         
         
            (1)  ĠU L 299, 16.11.2007, p. 1.
         
            (2)  ĠU L 1, 4.1.2005, p. 8.
         
            (3)  ĠU L 337, 16.12.2008, p. 3.
      
      
         
            ANNESS
            L-Anness tad-Deċiżjoni 2005/1/KE hu emendat kif ġej:
            
                        (1)
                     
                     
                        Fil-Parti 1 (Zwei-Punkte-Messverfahren (ZP)), il-punt 2 huwa sostitwit b’dan li ġej:
                        
                                    “2.
                                 
                                 
                                    Il-kontenut tal-laħam dgħif tal-karkassa għandu jiġi kkalkulat skont il-formola li ġejja:
                                    
                                       
                                    fejn:
                                    
                                                Ŷ
                                             
                                             
                                                —
                                             
                                             
                                                il-perċentwal tal-laħam dgħif stmat fil-karkassa,
                                             
                                          
                                                S
                                             
                                             
                                                —
                                             
                                             
                                                il-kejl tax-xaħam, imkejla permezz ta’ slide rule — il-ħxuna minima tax-xaħam viżibbli (bil-ġilda ta’ barra) li tkopri l-M. glutaeus medius fuq il-linja tan-nofs tal-karkassa maqsuma (mm),
                                             
                                          
                                                M
                                             
                                             
                                                —
                                             
                                             
                                                il-kejl tal-laħam, imkejjel fuq l-inqas distanza bejn it-tarf ta’ quddiem (il-kranju) tal-M. gluteus medius u t-tarf ta’ fuq (id-dorsali) tal-kanal vertebrali (mm)
                                             
                                          Din il-formola għandha tkun valida għall-karkassi li jiżnu bejn 60 u 120 kilogramma.”
                                 
                              
                  
                        (2)
                     
                     
                        Fil-Parti 2 (il- “Fat-O-Meater (FOM)”), il-punt 3 għandu jinbidel b’dan li ġej:
                        
                                    “3.
                                 
                                 
                                    Il-kontenut tal-laħam dgħif tal-karkassa għandu jiġi kkalkulat skont il-formola li ġejja:
                                    
                                       
                                    fejn:
                                    
                                                Ŷ
                                             
                                             
                                                —
                                             
                                             
                                                il-perċentwal tal-laħam dgħif stmat fil-karkassa,
                                             
                                          
                                                S
                                             
                                             
                                                —
                                             
                                             
                                                il-ħxuna tax-xaħam tad-dahar (bil-ġilda ta’ barra) f’millimetri, imkejla 6,5 ċentimetri ’l bogħod mil-linja tan-nofs tal-karkassa, bejn it-tieni u t-tielet kustilja tal-aħħar,
                                             
                                          
                                                M
                                             
                                             
                                                —
                                             
                                             
                                                il-ħxuna tal-muskolu, f’millimetri, imkejla fl-istess ħin u fl-istess post bħal S.
                                             
                                          Din il-formola għandha tkun valida għall-karkassi li jiżnu bejn 60 u 120 kilogramma.”
                                 
                              
                  
                        (3)
                     
                     
                        Fil-Parti 3 (Hennessy Grading Probe (HGP 4)”), il-punt 3 għandu jinbidel b’dan li ġej:
                        
                                    “3.
                                 
                                 
                                    Il-kontenut tal-laħam dgħif tal-karkassa għandu jiġi kkalkulat skont il-formola li ġejja:
                                    
                                       
                                    fejn:
                                    
                                                Ŷ
                                             
                                             
                                                —
                                             
                                             
                                                il-perċentwal tal-laħam dgħif stmat fil-karkassa,
                                             
                                          
                                                S
                                             
                                             
                                                —
                                             
                                             
                                                il-ħxuna tax-xaħam tad-dahar (bil-ġilda ta’ barra) f’millimetri, imkejla 7 ċentimetri ’l bogħod mil-linja tan-nofs tal-karkassa, bejn it-tielet u r-raba’ kustilja tal-aħħar,
                                             
                                          
                                                M
                                             
                                             
                                                —
                                             
                                             
                                                il-ħxuna tal-muskolu, f’millimetri, imkejla fl-istess ħin u fl-istess post bħal S.
                                             
                                          Din il-formola għandha tkun valida għall-karkassi li jiżnu bejn 60 u 120 kilogramma.”
                                 
                              
                  
                        (4)
                     
                     
                        Fil-parti 4 (Ultra-FOM 300), il-punt 3 jinbidel b’dan li ġej:
                        
                                    “3.
                                 
                                 
                                    Il-kontenut tal-laħam dgħif tal-karkassa għandu jiġi kkalkulat skont il-formula li ġejja:
                                    
                                       
                                    fejn:
                                    
                                                Ŷ
                                             
                                             
                                                —
                                             
                                             
                                                il-perċentwal tal-laħam dgħif stmat fil-karkassa,
                                             
                                          
                                                S
                                             
                                             
                                                —
                                             
                                             
                                                il-ħxuna tax-xaħam tad-dahar (bil-ġilda ta’ barra) f’millimetri, imkejla 7 ċentimetri ’l bogħod mil-linja tan-nofs tal-karkassa, bejn it-tieni u t-tielet kustilja tal-aħħar (miżura magħrufa bħala “P2”),
                                             
                                          
                                                M
                                             
                                             
                                                —
                                             
                                             
                                                il-ħxuna tal-muskolu, f’millimetri, imkejla fl-istess ħin u fl-istess post bħal S.
                                             
                                          Din il-formola għandha tkun valida għall-karkassi li jiżnu bejn 60 u 120 kilogramma.”
                                 
                              
                  
                        (5)
                     
                     
                        Fil-Parti 5 (ultra-sound IS-D-05), il-punt 3 jinbidel b’dan li ġej:
                        
                                    “3.
                                 
                                 
                                    Il-kontenut tal-laħam dgħif tal-karkassa għandu jiġi kkalkulat skont il-formola li ġejja:
                                    
                                       
                                    fejn:
                                    
                                                Ŷ
                                             
                                             
                                                —
                                             
                                             
                                                il-perċentwal tal-laħam dgħif stmat fil-karkassa,
                                             
                                          
                                                S
                                             
                                             
                                                —
                                             
                                             
                                                il-ħxuna tax-xaħam tad-dahar (bil-ġilda ta’ barra) f’millimetri, imkejla 7 ċentimetri ’l bogħod mil-linja tan-nofs tal-karkassa, bejn it-tieni u t-tielet kustilja tal-aħħar (miżura magħrufa bħala “P2”),
                                             
                                          
                                                M
                                             
                                             
                                                —
                                             
                                             
                                                il-ħxuna tal-muskolu, f’millimetri, imkejla fl-istess ħin u fl-istess post bħal S.
                                             
                                          Din il-formola għandha tkun valida għall-karkassi li jiżnu bejn 60 u 120 kilogramma.”
                                 
                              
                  
                        (6)
                     
                     
                        Fil-Parti 6 (Needle-IS-D-15), il-punt 3 jinbidel b’dan li ġej:
                        
                                    “3.
                                 
                                 
                                    Il-kontenut tal-laħam dgħif tal-karkassa għandu jiġi kkalkulat skont il-formola li ġejja:
                                    
                                       
                                    fejn:
                                    
                                                Ŷ
                                             
                                             
                                                —
                                             
                                             
                                                il-perċentwal tal-laħam dgħif stmat fil-karkassa,
                                             
                                          
                                                S
                                             
                                             
                                                —
                                             
                                             
                                                il-ħxuna tax-xaħam tad-dahar (bil-ġilda ta’ barra) f’millimetri, imkejla 7,5 ċentimetri ’l bogħod mil-linja tan-nofs tal-karkassa, bejn it-tieni u t-tielet kustilja tal-aħħar,
                                             
                                          
                                                M
                                             
                                             
                                                —
                                             
                                             
                                                il-ħxuna tal-muskolu, f’millimetri, imkejla fl-istess ħin u post bħal S.
                                             
                                          Din il-formola għandha tkun valida għall-karkassi li jiżnu bejn 60 u 120 kilogramma.”